Hei mahi whakamahere anake

|  |
| --- |
| Paerewa Paetae Hauora 91813: Te whakarite i tētahi kaupapa tiaki taiao i runga anō i tā te Māori titiro  Te Kaupapa Ako: Hauora 3.3A v1  Te Ingoa o te Rauemi: Taiao ora, Taiao mate  Whiwhinga: 3 |

Tohutohu mā te Ākonga

Te Horopaki

Ko te tiaki taiao tētahi kaupapa whakaharahara i te ao whānui. Ko tāu mahi, he whakarite i tētahi kaupapa tiaki taiao i runga i tā te Māori titiro.

Ka rangahau koe i te kaupapa, ā, ka whakaatu hei pūrongo ataata i mua i te aroaro o te hunga whakarongo.

Ka aromatawaingia koe i runga anō i tō kaha ki te matapaki i ngā hua o te kaupapa tiaki taiao me te kaha kitea o te tirohanga Māori i roto.

Hei Mahi

1. Te whiriwhiri i tētahi kaupapa tiaki taiao e ngākaunuitia ana e koe, e te whānau rānei, e te kura rānei, e te hapori whānui rānei.
2. Te whakatakoto mahere hei whakatinana i te kaupapa nei. Whakaarohia ēnei āhuatanga hei āwhina i a koe ki te rangahau i te kaupapa:
   * Whakamāramahia te take i whiriwhiria ai tēnei kaupapa tiaki taiao.
   * He aha ngā whāinga o te kaupapa? He aha ngā hua e whāia ana?
   * Ko wai mā te hunga whai pānga ki te kaupapa?
   * He pēhea te roanga o te kaupapa? Āhea pea tutuki ai te kaupapa?
   * He aha ngā āhuatanga me whai whakaaro ngā kaiwhakatinana o te kaupapa kia puta ai ngā hua? Me pēhea rātou e mōhio ai e tutuki haere ana, kua tutuki rānei te kaupapa?
   * He aha ngā wāhanga o te mahere i kitea ai te tirohanga Māori i roto?
   * O ngā hua ka tautohua, ko ēhea ka hua mārire mai i te tirohanga Māori?
3. Te rangahau i te kaupapa me te whai i te mahere kua whakatakotoria e koe.
4. Te tātari i ngā kōrero i rangahau ai koe, ka whakarite ai i te pūrongo ataata. He aha ngā kōrero matua hei whakaatu? He aha ngā kōrero hei whakamārama?
5. Te kīnaki i ō whakaaro ki ngā taunakitanga.

Taunakitanga: Hauora 91813 Taiao ora, Taiao mate

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| Te whakarite i tētahi kaupapa tiaki taiao i runga anō i tā te Māori titiro.   * Ka whakamahere i te kaupapa. * Ka tautohu i ngā hua me te take i whiriwhiria ai te momo kaupapa. * Ka tautohu i ngā wāhanga o te kaupapa i ahu mai i tā te Māori titiro. * Ka taunaki i ngā whakaaro. | He kaiaka te whakarite i tētahi kaupapa tiaki taiao i runga anō i tā te Māori titiro.   * Ka whakamahere i te kaupapa e mārama ai te hunga pānui, hunga whakarongo rānei. * Ka whakamārama i ngā hua me te take i whiriwhiria ai te momo kaupapa. * Ka āta whakamārama i ngā wāhanga o te kaupapa i ahu mai i tā te Māori titiro. * Ka whakamahi i ngā taunakitanga e hāngai ana ki te kaupapa. | He kairangi te whakarite i tētahi kaupapa tiaki taiao i runga anō i tā te Māori titiro.   * Ka āta whakatakoto i te mahere e mārama rawa ai te hunga pānui, hunga whakarongo rānei. * Ka āta whakatakoto i ngā whakaaro mō te take i whiriwhiria ai te momo kaupapa kia mārama tonu te kitea. * Ka matapaki i ngā hua o te kaupapa me te hononga ki ngā wāhanga i ahu mai i tā te Māori titiro. * He nanakia te whakamahi i ngā taunakitanga hei tautoko i ngā whakaaro. |